kardosdrur/scandi-wiki huggingface dataset:
French Open 2015

French Open 2015 var en tennisturnering, der blev spillet udendørs på grusbaner i perioden 19. maj - 7. juni 2015 på Stade Roland Garros i Paris, Frankrig. Det var den 114. udgave af mesterskabet og den anden grand slam-turnering i 2015.

Herresingletitlen blev vundet af Stan Wawrinka, som i finalen besejrede Novak Djokovic med 4-6, 6-4, 6-3, 6-4, og som dermed vandt turneringen for første gang i karrieren. Sejren i damesingle gik til Serena Williams, som vandt sin tredje French Open-titel i damesingle ved at vinde 6-3, 6-7, 6-2 over Lucie Šafářová.

I herredouble gik sejren til Ivan Dodig og Marcelo Melo. Titlen i damedouble blev vundet af Bethanie Mattek-Sands og Lucie Šafářová, og Bethanie Mattek-Sands vandt også mixed double-titlen sammen med Mike Bryan.

Danmarks eneste deltager, Caroline Wozniacki, nåede anden runde i damesingleturneringen, hvor hun tabte til Julia Görges.

Præmier 

Den samlede præmiesum for French Open 2015 androg € 28.028.600 inkl. per diem, hvilket var en stigning på 12,0 % i forhold til året før.

Der var endvidere afsat € 177.600 til pengepræmier i rækkerne for kørestolstennis, og € 464.000 i præmier til opvisningsturneringerne med deltagelse af tidligere stjerner samt € 1.110.000 til per diem-udbetalinger.

Resultater 
Resultaterne fra ottendedelsfinalerne og frem i singlerækkerne og fra kvartfinalerne og frem i doublerækkerne vises nedenfor. For komplette resultater henvises til de uddybende artikler.

Herresingle

Damesingle

Herredouble

Damedouble

Mixed double

Øvrige rækker 

Finaleresultater fra de øvrige afviklede rækker:

Eksterne henvisninger 
 Roland Garros

Noter
Heinrich Weinel

Heinrich Weinel (født 29. april 1874 i Vonhausen i Hessen, død 29. september 1936 i Jena) var en tysk evangelisk teolog. 

I 1899 habiliterede han sig som privatdocent i Berlin, 1900 flyttede han til Bonn; 1904 blev han ekstraordinær og 1907 ordentlig professor i Jena, hvor han virkede til sin død. Mest kendt er han blevet som udgiver af skriftserien: Lebensfragen, hvortil han selv har skrev Paulus (1904) og Jesus im XIX. Jahrhundert (1903, 2. oplag 1906), samt ved det populære lille skrift Die Gleichnisse Jesu (1903, 3. oplag 1910; oversat til dansk 1907). Blandt hans mere videnskabelige arbejder kan nævnes Die Wirkungen des Geistes und der Geister im nachapostolischen Zeitalter bis auf Irenäus (1899) og Biblische Theologie des Neuen Testaments (1911, 3. oplag 1921).

Kilder 

  

Bibelforskere
Teologer fra Tyskland
Faglitterære forfattere fra Tyskland
Tysksprogede forfattere
Tyskere i 1800-tallet
Tyskere i 1900-tallet
Personer fra Hessen
French Open-mesterskabet i herresingle 2015

French Open-mesterskabet i herresingle 2015 var den 114. herresingleturnering ved French Open i tennis.

Mesterskabet blev vundet af Stan Wawrinka, som dermed vandt sin først French Open-titel og den anden grand slam-titel i karrieren. I finalen besejrede schweizeren Novak Djokovic med 4-6, 6-4, 6-3, 6-4, og serberen tabte dermed French Open-finalen i herresingle for tredje gang, hvilket samtidig betød at Wawrinka forhinderede Djokovic at opnå en "career grand slam".

Det var kun anden gang siden 2004 at mesterskabet ikke blev vundet af Rafael Nadal. Den forsvarende mester blev slået ud i kvartfinalen af Novak Djokovic i hans blot andet nederlag i 11 French Opens.

Hovedturnering

Spillere 
Hovedturneringen havde deltagelse af 128 spillere. Heraf havde 104 spillere kvalificeret sig i kraft af deres ranglisteplacering seks uger før turneringen, seksten spillere havde spillet sig gennem kvalifikationen (Q), mens otte spillere havde modtaget et wildcard (WC).

Resultater

Ottendedelsfinaler, kvartfinaler, semifinaler og finale

Første til tredje runde

Se også 
 French Open-mesterskabet i damesingle 2015
 French Open-mesterskabet i herredouble 2015
 French Open-mesterskabet i damedouble 2015
 French Open-mesterskabet i mixed double 2015

Kilder / eksterne henvisninger 
 French Open

Noter 

Herresingle 2015
2015
French Open-mesterskabet i damesingle 2015

French Open-mesterskabet i damesingle 2015 var den 108. damesingleturnering ved French Open i tennis. Mesterskabet blev vundet af Serena Williams fra USA, som i finalen besejrede Lucie Šafářová fra Tjekkiet med 6-3, 6-7, 6-2.

Det var Serena Williams' tredje damesingletitel ved French Open – de to første blev vundet i 2002 og 2013. Det var endvidere hendes 20. grand slam-titel i damesingle gennem tiden og den tredje i træk, idet hun også have vundet de to foregående turneringer: US Open 2014 og Australian Open 2015, og hvis man medregner hende double-titler, kom hun dermed op på i alt 35 grand slam-titler i karrieren.

Det var første gang i karrieren, at Lucie Šafářová havde kvalificeret sig til en grand slam-finale i damesingle.

Hovedturnering

Spillere 
Hovedturneringen havde deltagelse af 128 spillere. Heraf havde 108 spillere kvalificeret sig i kraft af deres ranglisteplacering seks uger før turneringens start, tolv spillere havde spillet sig gennem kvalifikationen (Q), mens otte spillere havde modtaget et wildcard (WC).

Resultater

Ottendedelsfinaler, kvartfinaler, semifinaler og finale

Første til tredje runde

Se også 
 French Open-mesterskabet i herresingle 2015
 French Open-mesterskabet i herredouble 2015
 French Open-mesterskabet i damedouble 2015
 French Open-mesterskabet i mixed double 2015

Kilder / eksterne henvisninger 
 French Open   

Damesingle 2015
2015
Ladislaus Weinek

Ladislaus (László) Weinek (født 13. februar 1848 i Buda, død 12. november 1913 i Prag) var en østrig-ungarsk astronom.

Weinek var den første observatør ved observatoriet i Leipzig 1875-82, professor ved det tyske universitetet i Prag og direktør for universitetets observatorium fra 1883. Han deltog i 1874 i den tyske ekspedition til Kerguelen for at observere Venuspassagen det pågældende år.

Ladislaus Weinek udgav flere afhandlinger, primært indenfor den praktiske astronomi. Han har især vundet sig et navn ved sine tegninger af Månen (Originalzeichnungen des Mondes [Prag 1886, 1890, 1893, 1901], Photographischer Mond-Atlas [smst. 1897—1900] med Erläuterungen [smst. 1901]). Af hans øvrige arbejde kan nævnes Die Photographie in der messenden Astronomie (Halle 1879), Definitive Resultate aus den Prager Polhöhen Messungen 1889—92 und 1895-99 (Prag 1903), Aberration der Gestirne (Wien 1905), Josef Georg Böhm i Die Kunstuhren auf der k. k. Sternwarte zu Prag (Prag 1908), Die Reise der deutschen Expedition zur Beobachtung des Venusdurchganges am 9. Dezember 1874 nach der Kerguelen-Insel und ihr dortiger Aufenthalt (smst. 1911). Som direktør for observatoriet har han hvert år siden 1883 udgivet Astron., magnet, und meteor. Beobachtungen an der k. k. Sternwarte zu Prag og Astron. Beobacht. auf der Sternwarte Prag in den Jahren 1900—09 (1907, 1912), hvor der er optrykt flere mindre afhandlinger.

Kilder 

 

Astronomer fra Østrig
Astronomer fra Ungarn
Professorer
Personer i 1800-tallet
Personer i 1900-tallet
Østrigere i 1800-tallet
Østrigere i 1900-tallet
Personer fra Budapest
Johann Hieronymus Schröter

Johann Hieronymus Schröter (født 30. august 1745 i Erfurt, død 29. august 1816 i Lilienthal) var en tysk amatørastronom.

Schröter studerede jura i Göttingen og ansattes 1782 som foged i Lilienthal, hvor han byggede sig et privatobservatorium, forsynet med Herschelske spejlteleskoper. Ved dette observatorium var Harding og Bessel ansat og deltog sammen med Schröter i observationer af månen (Selenotopographische Fragmente, I, 1791, II, 1802), og planeterne Venus (Cythereio-graphische Fragmente, 1793; Aphroditographische Fragmente, 1796) Mars (Areographische Beiträge, 1881), Jupiter og Merkur (Neuere Beiträge zur Erweiterung der Sternkunde, I, 1798, II, 1800) samt Saturn (Kronographische Fragmente, 1808) foruden de nyopdagede asteroider og kometerne fra 1796, 1805 og 1807. I 1813 blev observatoriet plyndret og nedbrændt af franskmændene. Nogle af Schröters instrumenter kom til observatoriet i Göttingen.

Kilder 

 

Astronomer fra Tyskland
Tyskere i 1700-tallet
Tyskere i 1800-tallet
Personer fra Erfurt
Jens Fredrik Schroeter

Jens Fredrik Wilhelm Schroeter (født 21. maj 1857 i Kristiania, død 27. april 1927 sammesteds) var en norsk astronom.

Schroeter blev student 1876 og realkandidat 1882. Efter at have tjenstgjort som 1. observator ved den norske polarstation i Bossekop i efteråret 1882 til efteråret 1883 og efter i tiden januar 1884—september 1888 at have været assistent ved det norske meteorologiske institut ansattes han 1891 som observator ved universitetets astronomiske og magnetiske observatorium i Kristiania, 1919 professor i astronomi ved universitetet sammesteds. 1888—90 opholdt han sig med offentligt stipendium i udlandet for at studere astronomi. Af Schroeters videnskabelige arbejder må nævnes: Über die tägliche Periode der Feuchtigkeit in Kristiania (meddelt af Henrik Mohn i "Meteorologische Zeitschrift" 1889) og Untersuchungen über die Eigenbewegung von Sternen in der Zone 65°—70° nördlicher Declination (1903). Efter opdrag af Kristiania Videnskabsselskab og bestyrelsen af "Fridtjof Nansens Fond" udgav han Sophus Tromholts posthume arbejde: Verzeichniss der in Norwegen beobaehteten Nordlichter (1902). De sammen med professor Geelmuyden 1897—1907 udførte stjerneobservationer med meridiancirklen foreligger trykt i Meridian Beobachtungen von Sternen in der Zone 65°—70° nördlicher Declination von H. Geelmuyden und J. Fr. Schroeter, I. Die Beobachtungen und deren Resultate (1909), 2., katalog (1912). Endvidere har han udgivet: Bestimmuiig der Bahn des Cometen 1864, III (1905), en Haandbog i Kronologi, I—II (1923—25) samt Sonnenfinsternisse von 600 bis 1800 n. Chr. (1923), en beregning af forløbet af alle de i Europa i dette tidsrum synlige centrale solformørkelser med kort (i alt 300), og måneformørkelser (i alt 671); siden 1920 er han redaktør af almanakken. I "Astronomische Nachrichten", "Naturen" og flere steder har han dels publiceret observationer af planeter og kometer, dels skrevet populære astronomiske artikler. Han har endvidere udgivet en del astronomiske foredrag, holdt ved Oslo Arbejderakademi, Astronomi for alle (1888) samt en Lærebog i Astronomi (1900). 1900—06 var han formand i styret for Folkeakademiet i Kristiania. Fra 1916 var Schroeter redaktør for Norge af "Nordisk Astronomisk Tidsskrift"; Schroeter blev 1893 medlem af Videnskabsakademien i Kristiania, 1923 udenlandsk medlem (associate) af Royal Astronomical Society i London. I 1925 fik Schroeter Fridtjof Nansens belønning for sine astronomiske arbejder.

Kilder 

  
 

Astronomer fra Norge
Ansatte ved Oslo Universitet
Faglitterære forfattere fra Norge
Tysksprogede forfattere
Dansksprogede forfattere fra Norge
Nordmænd i 1800-tallet
Nordmænd i 1900-tallet
Personer fra Oslo
This Time (Monika Linkytė & Vaidas Baumila sang)

"This Time" er navnet på den sang, der vil repræsentere Litauen i Eurovision Song Contest 2015. Monika Linkytė og Vaidas Baumila blev udvalgt til at synge den sang den 21. februar 2015.

Musikvideo 
Musikvideoen blev udgivet den 13. april 2015.

Referencer 

Sange fra 2015
Sange fra Eurovision Song Contest 2015
Eurovision Song Contest-sange fra Litauen
Rasmus Pedersen (plantefysiolog)

Rasmus Pedersen (født 29. maj 1840, død 2. maj 1905) var en dansk plantefysiolog.

Pedersen blev cand. med. 1869, studerede 1872—76 plantefysiologi i Tyskland, i Leipzig hos Schenk og i Würzburg hos Sachs. Han var en kort tid forstander for Carlsberg Laboratoriums fysiologiske afdeling, blev 1879 docent og 1887 professor ved Københavns Universitet. Foruden mindre afhandlinger om vækst, åndedræt og lignende har Pedersen 1883 offentliggjort et bind af sine udførlige forelæsninger over plantefysiologi. Heri gives en grundig redegørelse for udviklingen af kendskabet til planternes næringsstoffer.

Kilder 

 

Plantefysiologer
Botanikere fra Danmark
Professorer fra Københavns Universitet
Faglitterære forfattere fra Danmark
Dansksprogede forfattere fra Danmark
Danskere i 1800-tallet
Karl Weinhold (filolog)

Karl Gotthelf Jakob Weinhold (født 26. oktober 1823 i Reichenbach im Eulengebirge, Schlesien, død 15. august 1901 i Berlin) var en tysk germanist.

Efter at have studeret i Halle var Weinhold som professor knyttet til forskellige tyske byer og udgav en række fremragende filologiske og kulturhistoriske skrifter. Blandt de betydeligste af hans værker må anføres: Die deutschen Frauen im Mittelalter (1851, 3. udgave 1897), Altnordisches Leben (1856), Die heidnischen Todtenbestattungen in Deutschland (1859), Alemannische Grammatik (1863), Bayrische Grammatik (1867) og Mittelhochdeutsche Grammatik (2. udgave 1882). Desuden udgav han ældre tyske digtninge samt Dramatischer Nachlass von J. M. R. Lenz (1884) og var den første redaktør af Zeitschrift des Vereins für Volkskunde.

Kilder 

 

Germanister
Filologer fra Tyskland
Tyskere i 1800-tallet
Personer fra Schlesien
Salatfad

Salatfad er slang for et stort, lukket køretøj som politiet bruger til transport af fanger eller mandskab. Efter fransk panier à salade egentlig betydning 'trådkurv (som anvendes til at slynge vand fra skyllet salat)', navnet skyldes trådkurvens lighed med politivognens gittervinduer.

Referencer 

Køretøjer
Politiudstyr
Borgmestervejen

Borgmestervejen er en foreslået to-sporet motortrafikvej, der skal gå mellem tilslutningsanlæg 61b Vejle Syd ved den Østjyske Motorvej (E45) og Ødsted. Vejen forventes at  blive ca. 10,2 km lang og bliver en del af primærrute 28. Det er Vejle Kommune, der har foreslået forbindelsen for at aflaste den nuværende rute igennem Vejle for gennemkørende tung trafik, der skal videre til Billund og Billund Lufthavn.

Vejen foreslås at udgå fra tilslutningsanlæg 61b Vejle Syd og derefter ført syd om Vejle. Vejen er planlagt til at passere mellem Hjulbæk Skov og Svinholt Skov, derefter over Højen Å, hvor den fortsætter nogle km ud over det åbne land, indtil den passerer Koldingvej sekundærrute 170 i et tilslutningsanlæg med frakørsel til Ny Højen. Derefter kommer den til at fortsætte syd om landsbyerne Ny Højen, Mejsling og Jerlev. Motortrafikvejen er planlagt til at ende i en rundkørsel på Vingstedvej, der løber nord om byen Ødsted.  

Hvis motortrafikvejen bliver vedtaget, vil den nuværende primærrute 28 blive omlagt, så den fra Bredsten følger landevejen sekundærrute 510, Vingstedvej, indtil Ødsted, og herfra følger den nye vej. Primærrute 28 vil slutte i et tilslutningsanlæg 61b Vejle Syd ved Østjyske Motorvej (E45).

Kilder

Eksterne henvisninger 
 Kort over den påtænkte linjeføring af Borgmestervejen 

Motortrafikveje i Vejle Kommune
Richard Brend'amour

Franz Robert Richard Brend’amour (født 14. oktober 1831 i Aachen, død 22. januar 1915 i Düsseldorf) var en tysk xylograf og kunstforlægger.

Brend’amour grundlagde 1856 i Düsseldorf "Xylographische Kunstanstalt Brend’amour & Cie", fra hvilken og fra dens filialer i en række større tyske byer, bl.a. Berlin, Leipzig, München, der er udgået en række betydelige træsnitværker. Blandt de kunstnerisk mest værdifulde nævnes: Karl Immermanns "Oberhof" med tegninger af Benjamin Vautier, de otte freskobilleder af Alfred Rethel i Aachens Rådhus, Friedrich Preller the Elder’s odyssélandskaber og billedgengivelserne i Carl Justis "Diego Velazquez und sein Jahrhundert".

Eksterne henvisninger og kilder 
 , bind 3, side 927, skrevet af kunsthistoriker Andreas Røder

Grafikere fra Tyskland
Illustratorer fra Tyskland
Hans Henrik Lefolii

Hans Henrik Lefolii (født 19. februar 1819 på Christianshavn, død 7. april 1908) var en dansk skolemand.

Lefolii blev student i 1837 og herefter cand. philol. i 1842. I 1843 blev han adjunkt på Sorø Akademi, 1844 overlærer på Rønne Statsskole, senere på Odense Katedralskole, og 1866—92, da han tog sin afsked, var han rektor i Viborg Katedralskole. Hans folkelige, af Grundtvig påvirkede retning var ikke uden indflydelse på hans styrelse af skolen (afskaffelse af de daglige karakterer, interesse for en enhedsskole). Foruden flere interessante skoleprogrammer, særlig Om Skolen som væsentlig medvirkende til Standsomskiftningen (1876), har han udgivet Fortællende Digte for Børn (1860), Fortællinger og Sagaer for Børn (1860—61), Nials Saga genfortalt (1863) samt Fra Gudelivet og Gudetroen i Nordens Hedenold (1866) og efter sin afsked har han benyttet sit otium til at oversætte Sallustius: Catilina og Jugurtha for "Selskabet til Historiske Kildeskrifters Oversættelse", hvis historie han også har givet i Et Tilbageblik (1900).

Kilder

Eksterne henvisninger 

 

Skolefolk fra Danmark
Børnebogsforfattere fra Danmark
Faglitterære forfattere fra Danmark
Dansksprogede forfattere fra Danmark
Danskere i 1800-tallet
Danskere i 1900-tallet
Personer fra København
Studenter fra Københavns Åbne Gymnasium
Rektorer for Viborg Katedralskole
F.C. Olsen

Frederik Christian Olsen (født 23. april 1802 i København, død 24. oktober 1874 sammesteds) var en dansk skolemand og litteraturhistoriker.

Efter 17 år gammel at være blevet student kastede Olsen sig over filologien, i hvilket fag han 3 år senere vandt universitetets guldmedalje. I 1827 tog han filologisk embedseksamen og trådte året efter i statsskolens tjeneste, hvor han med ansættelse i København, Helsingør og Viborg regelmæssig avancerede fra adjunkt til rektor (1844), hvilken stilling han beklædte indtil 1866, da han af helbredshensyn trak sig tilbage.

Olsen var næppe nogen betydelig pædagog, men en meget litterært interesseret mand, hvorom blandt andet hans afhandling om Digteren Johannes Ewalds Liv og Forholde (1835) og hans fortræffelige biografi af ungdomsvennen Poul Martin Møller (i 3. bind af
Efterladte Skrifter 1843, også optrykt i de følgende udgaver) bærer vidne. I 1838 blev Olsen formand for Trykkefrihedsselskabet, og 1839—41 var han redaktør af Dansk Folketidende.

Kilder 
 

Skolefolk fra Danmark
Litteraturhistorikere fra Danmark
Faglitterære forfattere fra Danmark
Dansksprogede forfattere fra Danmark
Danskere i 1800-tallet
Personer fra København
Modtagere af Københavns Universitets guldmedalje
Redaktører fra Danmark
Rektorer for Viborg Katedralskole
Fredrik Nygaard

Fredrik Christian Nygaard (født 30. april 1897 i København, død 7. december 1958) var en dansk forfatter.

Nygaard debuterede meget tidligt 1915, men vakte først opmærksomhed sammen med den unge digtergeneration, som brød igennem omkring 1918. Med et frisk, men tyndt epigontalent har han i Pejseild (1918), Opbrud (1919), Europaskitser (samme år), Flag og Vimpler (1920), De smaa Broer (1921) søgt at arbejde sig ud af en alt for stor påvirkning fra Johs. V. Jensen; snart i friskfyragtige, snart ømt idylliske digte udsynger han livsglæde, rejselyst og storstadshenrykkelse. Digterevnen og den personlige vægtfylde er ringere end den iltre trang til at være tidstype, som drev ham til magre eksperimenter med prosadigte, bestående af blotte stikord og notitser. Nogle bittesmå viser om gadens børn er blevet kendte. Efter helt og halvt uheldige romaner med emner fra oldtiden (blandt andet Kværnen, 1923) viser han sig i Det skæve Foraar (1925) som litterær bolsjevik. I Den klingende Kane (1926), digte fra Rusland, faldt de kommunistiske bjælder af, og i Undervejs (1927) tegner han som versejournalist små, kvikt kolorerede idylbilleder. Senere gjorde han København (Kend Kjøbenhavn, 1928) til genstand for sin stadigt uafklarede, men efterhånden fortættede ordbog og småkunst.

Kilder

Eksterne henvisninger 
 
 Fredrik Nygaard på Dansk Forfatterleksikon 

Digtere fra Danmark
Romanforfattere fra Danmark
Dansksprogede forfattere fra Danmark
Danskere i 1900-tallet
Personer fra København
Studenter fra Gammel Hellerup Gymnasium
Everybody

"Everybody" er en sang af den amerikanske singer-songwriter Madonna fra hendes selvbetitlede debutalbum Madonna (1983).

Sire Records udgav "Everybody" som Madonnas debutsingle den 6. oktober 1982. Madonna havde sammen med Steve Bray indspillet en demoversion af sangen. Hun bad indtrængende DJ'en Mark Kamins om at spille den på deres foretrukne diskotek i New York. Kamins var imponeret over sangen og tog derfor Madonna med til Sire Records, der underskrev en kontrakt på to sange med den unge sangerinde. Sire Records’ direktør, Michael Rosenblatt, var imidlertid ikke tilfreds med de to indspillede sange, og besluttede derfor kun at udgive "Everybody".

Ved at inkorporere R&B-rytmer i musikken, og ved ikke at lade Madonna optræde på singlens cover, gav "Everybody" det indtryk, at Madonna var en sort musiker. Dette indtryk var dog kortvarigt, for Madonna overbeviste Sire Records om at optage en musikvideo til sangen. Musikvideoen, der havde et meget lille budget, blev instrueret af Ed Steinberg. Den viser Madonna og hendes venner på et diskotek, syngende og dansende til sangen. Videoen hjalp med at promovere Madonna som musiker.

"Everybody" modtog ingen anerkendelse og optrådte aldrig på den officielle Billboard Hot 100. Madonna har fremført "Everybody" live et par gange. Første gang var på The Virgin Tour, dernæst som slutsang på The Girlie Show World Tour, og senest på The MDNA Tour. Sangen findes som et remix på Madonnas remixalbum You Can Dance (1987) og på opsamlingsalbummet Celebration (2009).

Referencer 

Singler fra 1982
DHF's Landspokalturnering 2015

DHF´s landspokalturnering i 2015 var den 52. udgave af DHF's Landspokalturnering. De landsdækkende runder indledtes med 1/8-finalerne i august 2015 og afsluttedes for mændenes vedkommende med et final four-stævne i Arena Fyn i Odense 6. – 7. februar 2016, hvor HC Midtjylland vandt finalen med 30-26 over GOG. Kvindernes finale blev spillet i Jysk Arena i Silkeborg 27. december 2015 hvor FC Midtjylland blev pokalmestre med en sejr på 28-26 over Viborg HK.

Datoer 
Her er en oversigt over, hvornår der bliver trukket lod til de forskellige runder, og hvornår kampene skal spilles.

Mænd

1/8-finaler

1/4-finaler
Her deltog de otte vinderhold fra 1/8-finalerne

Final 4

Semifinaler 
De fire vindere af kvartfinalerne spillede final 4-stævne 6. og 7. februar 2016 i Arena Fyn i Odense.

Finale 
Her deltog de to vinderhold fra semifinalerne.

Kvinder

1/8-finaler

1/4-finaler
Her deltog de otte vinderhold fra 1/8-finalerne

Semifinaler
Her deltog de fire vinderhold fra kvartfinalerne.

Finale
Her deltog de to vinderhold fra semifinalerne. Finalen spilles i Jysk Arena i Silkeborg.

Noter

Referencer 

2015
Håndbold i 2015
Håndbold i 2016
Inga Abel

Inga Abel (født 7. juli 1946 i Düsseldorf, død 27. maj 2000 sammesteds) var en tysk skuespillerinde.

Siden hun var 8 år, lærte hun ballet og kunstskøjteløb. Da hun var 17 til 19 år, var hun halvsolist på Wiens isrevy. Senere læste hun til skuespiller i sin hjemby Düsseldorf og spillede blandt andet på Komödie i Frankfurt, Theater am Dom i Köln og Schlosshoftheater i Moers. Hun var blandt andet kendt for sin rolle som Dr. Eva-Maria Sperling i WDR-serien Lindenstraße, som hun nåede at medvirke i i 8 år. Hos Radio Luxemburg var hun sammen med Hugo Egon Balder vært på middagsudsendelsen Mahlzeit.

I karnevalsæsonen 1975 var hun ud over Prinz Jupp I. (Josef Steinhausen) Venetia Inga I i sin hjemby Düsseldorf.

På grund af sin markante stemme blev hun fra slutningen af 1980'erne også brugt som stemmelægger.

Abel døde den 27. maj 2000 af brystkræft.

Referencer

Eksterne henvisninger 
 

Skuespillere fra Tyskland
Personer fra Düsseldorf
Personer døde af kræft
Elisabeth af Braunschweig-Grubenhagen

Elisabeth af Braunschweig-Grubenhagen (14. april 1550 – 11. februar 1586) var en tysk prinsesse, der var hertuginde af Slesvig-Holsten-Sønderborg.

Hun var datter af Hertug Ernst 3. af Braunschweig-Grubenhagen og gift med hertug Hans den Yngre af Slesvig-Holsten-Sønderborg, en yngre søn af kong Christian 3. af Danmark.

Biografi 
Elisabeth blev født den 14. april 1550 i Salzderhelden som ældste barn af hertug Ernst 3. af Braunschweig-Grubenhagen i hans ægteskab med prinsesse Margrethe af Pommern-Wolgast. Hun blev gift den 19. august 1568 i Kolding med hertug Hans den Yngre af Slesvig-Holsten-Sønderborg. I ægteskabet blev der født 14 børn, før hun døde den 11. februar 1586 på Østerholm på Als. Hun ligger begravet i Dronning Dorotheas Gravkapel på Sønderborg Slot.

Børn 

Sønderborgske fyrstelige
Huset Welf
Danskere i 1500-tallet
Tyskere i 1500-tallet